Björn Oddsson, jarðeðlisfræðingur hjá Almannavörnum, flaug yfir gosstöðvarnar í morgun ásamt fleiri vísindamönnum og segir að gosið hafi virst töluvert stærra í myrkrinu í nótt.
Við sáum gígana sem opnuðust í gær og síðan hrauntungurnar sem renna þaðan út. Við vorum líka í flugi í myrkrinu í gær og þegar maður sér þetta með fjöllin og dalina til samanburðar þá er þetta heldur minna heldur en maður bjóst við eftir flugið í gær og það hefur dregið úr kvikustrókavirkninni. Það er lítil sem engin aska sem kemur frá þessu og gosmökkurinn er frekar lítill sem kemur úr gígnum sjálfum. Þetta er mjög vel afmarkað en við þurfum samt að hafa það í huga að á meðan þessi virkni er að það er ekki útilokað að það opnist aðrar sprungur á öðrum stöðvum, þannig að við höldum áfram að fylgjast með umhverfinu í kringum þessar gosstöðvar.